Apie Ukmergės kraštą, kraštiečius

Lietuvos spaudoje bei kituose leidiniuose

2019 m. rugpjūčio 1–31 dienomis

*(Kadangi Nacionalinės bibliografijos duomenų bankas (NBDB) nuolat papildomas straipsnių bibliografiniais įrašais (BĮ), todėl į šį rugpjūčio mėnesio straipsnių apie Ukmergės rajoną BĮ sąrašą yra įtraukti ir tie praėjusių mėnesių įrašai, kurių nėra prieš tai sudarytuose sąrašuose)*

***XXI amžius***

**Kaminskas, Raimundas**

**Šventė prezidento Antano Smetonos tėviškėje** / Raimundas Kaminskas, Bronius Vertelka. – Iliustr. // XXI amžius. – ISSN 2029-1299. – 2019, rugpj. 17, priedas „Abipus Nemuno“, p. 2.

Minint Lietuvos Tarybos Pirmininko, Lietuvos Valstybės Prezidento A. Smetonos 145-ąsias gimimo metines bei 100-metį, kai jis buvo pirmą kartą išrinktas šalies vadovu, Ukmergės r. Lėne ir Užulėnyje vyko minėjimas bei paminklo A. Smetonai atidengimo iškilmės; šventėje dalyvavo ir išrinktasis šalies Prezidentas G. Nausėda.

**Krasniauskienė, Nijolė**

**Prezidentinis Smetonų duetas: laikas istorinei tiesai**. - Iliustr. // XXI amžius. - 2019, rugpj. 17, p. 11–13.

Autorė kartu su atkurtos Nepriklausomos Lietuvos Konstitucinio Teismo teisėju, buvusiu Vidaus reikalų ministru, Seimo nariu dr. S. Šedbaru ir istorike, A. ir S. Smetonų veiklos eksperte dr. I. Jakubavičiene aptaria dviejų asmenybių psichologinius portretus, asmenines ir šeimynines Smetonų poros pasirinkimo dramas.

**Petraitienė, Irena**

**In memoriam mons. Vincentui Jalinskui** / Ričardo Šaknio nuotrauka. - Iliustr. // XXI amžius. - 2019, rugpj. 17, p. 14.

Apie buvusį Kauno arkikatedros bazilikos altaristą monsinjorą V. Jalinską, kilusį iš Ukmergės apskrities Taujėnų valsčiaus Užulėnio kaimo.

***Katalikas***

**Netektis : mons. Vincentas Jalinskas** / Kauno arkivyskupijos kurija ; Ričardo Šaknio nuotrauka. - Iliustr. - // Katalikas. - 2019, rugpj. 16, p. 3.

Apie buvusį Kauno arkikatedros Bazilikos altaristą monsinjorą V. Jalinską, kilusį iš Ukmergės apskrities Taujėnų valsčiaus Užulėnio kaimo.

**Netektis : garbės kanauninkas Edmundas Rinkevičius** : (1950 01 20-1979 05 27-2019 08 06) / pagal Panevėžiovyskupija.lt ir Anykščiai.lt ; Broniaus Vertelkos nuotrauka. - Iliustr. // Katalikas. - 2019, rugpj. 16,

p. 4.

Apie garbės kanauninką egzorcistą kunigą E. Rinkevičių, kurį laiką gyvenusį ir dirbusį Ukmergėje.

***Kauno diena***

**Skučaitė, Virginija**

**Prezidento iš Užulėnio metamorfozė**. – Iliustr. – Turinyje taip pat: Atidengiamas paminklas ; Šventė ir Kaune // Kauno diena. – ISSN 1392-7639. – 2019, rugpj. 10, p. 1, 14–15; Klaipėda. – ISSN 1392-558X. – 2019, rugpj. 16, p. 8-9.

Apie nepriklausomos Lietuvos prezidento A. Smetonos asmenybę jį mačiusių, su juo bendravusių ir dabar jo dvaru Ukmergės r. Užugiryje besirūpinančių žmonių akimis; apie dvare vykusį inscenizuotą renginį, skirtą prezidento A. Smetonos 145-osios gimimo metinėms paminėti.

***Klaipėda***

**Prevenciniai projektai – priklausomybėms** / „Klaipėdos“ inf. – Iliustr. – Rubrika: Sveikata // Klaipėda. – ISSN 1392-558X. – 2019, rugpj. 20, p. 12.

Apie Europos socialinio fondo lėšomis finansuojamus prevencinius projektus Ukmergėje, Švenčionyse, Visagine, Vilniuje, Kėdainiuose, Alytuje, Kaune, Mažeikiuose, Klaipėdoje ir Šiauliuose, kuriais bus siekiama padėti vartojantiems narkotikus bei nuo infekcinių ligų apsisaugoti patiems ir padėti apsaugoti artimuosius.

***Lietuvos rytas***

**Plunksna grįžo į Lietuvą**. - Iliustr. // Lietuvos rytas. - ISSN 1392-2351. - 2019, rugpj. 9, p. 5.

Apie Signatarų namuose Vilniuje eksponuojamą itin prabangią prezidento A. Smetonos plunksną, kuri kone po 80 metų grįžo į Lietuvą. Šį suvenyrą tuometiniam Lietuvos vadovui 1933 m. vardadienio proga padovanojo Ukmergės inteligentai. Plunksną pagamino auksakalys Ch. Aranovičius, Kaune turėjęs juvelyrinę dirbtuvę.

***Respublika***

**Pocius, Jaunius**

**Prezidentas A. Smetona grįžo į gimtinę**. – Iliustr., portr. // Respublika. – ISSN 2538-8541. – 2019, rugpj. 17/23 (Nr. 33), p. 7.

Rašoma, kad rugpjūčio 10 d. Ukmergės gyventojai paminėjo 145-ąjį pirmojo Lietuvos prezidento A. Smetonos gimtadienį, ta proga Užulėnyje jam buvo atidengtas paminklas, prie kurio naujasis šalies vadovas G. Nausėda pasakė kalbą. Ukmergės savivaldybė paminklui skyrė 48 tūkst. eurų, Kultūros ministerija - 30 tūkst., žmonės paaukojo dar 5 tūkst. eurų. Pateikti Ukmergės rajono mero R. Janicko, žurnalisto V. Kavaliausko pasisakymai bei ištraukos iš G. Nausėdos kalbos. Str. minimi tuometinis premjeras A. Butkevičius, buvusi prezidentė D. Grybauskaitė.

***Telšių žinios***

**Žemaičius aplankė Ukmergės „Bočiai“** / „Telšių žinių“ inf. – Iliustr. // Telšių žinios. – ISSN 1392-8260. – 2019, liep. 30, p. 2.

Apie Telšių rajono „Bočių“ susitikimą su Ukmergės „Bočiais“.

***Trakų žemė***

**Atidengtas paminklas Prezidentui Antanui Smetonai** / [Lietuvos Respublikos] Prezidento komunikacijos grupės inf. ; Lietuvos Respublikos Prezidento kanceliarijos, Roberto Dačkaus nuotr. – Iliustr. // Trakų žemė. – ISSN 1392-835X. – 2019, rugp. 14, p. 1, 3.

Rugpjūčio 10 d. Lietuvos Respublikos prezidentas G. Nausėda, dalyvavo iškilmingoje pirmojo Lietuvos Prezidento Antano Smetonos paminklo atidengimo ceremonijoje, Ukmergės r. Užugirio dvare.

***Utenos diena***

**Mieželis, Vytautas Jonas**

**Ukmergės rajone atidengtas paminklas prezidentui**. – Iliustr. // Utenos diena. – ISSN 1648-0783. – 2019, rugpj. 21, p. 4.

Apie Utenos rajono pagyvenusių pedagogų draugijos ansamblio „Atgaiva“ dalyvavymą Ukmergės r. Užulėnyje surengtoje paminklo Prezidentui A. Smetonai atidengimo šventėje.

***Ūkininko patarėjas***

**Žvikevičius, Romas**

**Šių metų ūkio patirtis auginant ir renkantis sėjai rapsų veisles**. – Iliustr. // Ūkininko patarėjas. – ISSN 1392-2769. – 2019, rugpj. 6, p. 3.

Ukmergės rajono UAB „Atkočių agroservisas“ agronomo R. Žvikevičiaus pasakojimas,.

***Vakaro žinios***

**Pocius, Jaunius**

**Devintasis prezidentas nusilenkė pirmajam** / Jauniaus Pociaus nuotr. // Vakaro žinios. – ISSN 1648-7435. – 2019, rugpj. 13, p. 1-2.

Apie tai, jog rugpjūčio 10 d. minint pirmojo Lietuvos prezidento A. Smetonos 145-ąsias gimimo metines, jo gimtinėje Ukmergės r. Užulėnyje atidengtas paminklas (skulpt. A. Žukauskas); iškilmėse dalyvavo ir prieš mėnesį inauguruotas naujasis šalies vadovas G. Nausėda. (Str. prezidento G. Nausėdos, Ukmergės rajono mero R. Janicko komentarai; minimas signataras J. Basanavičius)

***Valstiečių laikraštis***

**Žurauskienė, Jolita**

**Rezultatai pranoko lūkesčius**. - Iliustr. // Valstiečių laikraštis. - ISSN 1021-4526. - 2019, rugpj. 10, p. 8.

Apie Ukmergės rajono ūkininką D. Mickų, naudojantį bioorganines NAGRO nanotrąšas.

**Žurauskienė, Jolita**

**Žieminių rapsų sėja reikalauja mažiau klaidų**. - Iliustr. // Valstiečių laikraštis. - ISSN 1021-4526. - 2019, rugpj. 14, p. 1, 3.

Apie įsibėgėjusią žieminių rapsų sėją; pateikiami Ukmergės rajono ūkininko Z. Vaičiulio, UAB „Atkočių agroservisas“ agronomo R. Žvikevičiaus, VDU Žemės ūkio akademijos Bandymų stoties direktoriaus prof. habil. dr. R. Veličkos, LŽŪKT Ukmergės biuro vadovės V. Kačinskienės komentarai.

**Lieponė, Jurgita**

**Savąją Ameriką rado Ukmergės rajone**. - Iliustr. // Valstiečių laikraštis. - ISSN 1021-4526. - 2019, rugpj. 17, p. 9-11.

Apie Ukmergės rajone Veprių seniūnijoje Samantonių kaime gyvenančius menininkus – fotografą A. Kulikauską ir grafikę O. Judakovą.